CELEX: 32015D1143
Language: fi
Date: 2015-07-13 00:00:00
Title: Komission täytäntöönpanopäätös (EU) 2015/1143, annettu 13 päivänä heinäkuuta 2015, nesteiden lämmittämiseen tarkoitetuille laitteille asetettavia erityisvaatimuksia koskevan standardin EN 60335-2-15:2002 viitetietojen julkaisemisesta rajoituksin Euroopan unionin virallisessa lehdessä ja kansallisten menettelyjen mukaisesti Euroopan parlamentin ja neuvoston direktiivin 2006/95/EY nojalla (ETA:n kannalta merkityksellinen teksti)

14.7.2015   
            
            
               FI
            
            
               Euroopan unionin virallinen lehti
            
            
               L 185/23
            
         KOMISSION TÄYTÄNTÖÖNPANOPÄÄTÖS (EU) 2015/1143,
   annettu 13 päivänä heinäkuuta 2015,
   nesteiden lämmittämiseen tarkoitetuille laitteille asetettavia erityisvaatimuksia koskevan standardin EN 60335-2-15:2002 viitetietojen julkaisemisesta rajoituksin Euroopan unionin virallisessa lehdessä ja kansallisten menettelyjen mukaisesti Euroopan parlamentin ja neuvoston direktiivin 2006/95/EY nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä 12 päivänä joulukuuta 2006 annetun Euroopan parlamentin ja neuvoston direktiivin 2006/95/EY (1) ja erityisesti sen 5 artiklan toisen ja kolmannen kohdan,
   ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (2) ja erityisesti sen 11 artiklan 1 kohdan b alakohdan,
   ottaa huomioon matalajännitedirektiiviä käsittelevän työryhmän lausunnon
   sekä katsoo seuraavaa:
   
               (1)
            
            
               Jos kansallinen standardi, jolla pannaan täytäntöön sellainen yhdenmukaistettu standardi, jonka viitetiedot on julkaistu Euroopan unionin virallisessa lehdessä ja kansallisten menettelyjen mukaisesti, kattaa yhden tai useampia direktiivin 2006/95/EY liitteessä I vahvistettuihin turvallisuustavoitteisiin liittyvistä kohdista, sähkölaitteiden, jotka on suunniteltu käytettäviksi tietyllä jännitealueella ja jotka on valmistettu kyseisen standardin mukaisesti, katsotaan täyttävän kyseiset turvallisuustavoitteet.
            
         
               (2)
            
            
               Kypros esitti syyskuussa 2014 virallisen vastalauseen, joka koskee standardia EN 60335-2-15:2002, sellaisena kuin se on viimeksi muutettuna asiakirjalla A11:2012, ”Kotitalouksiin ja vastaaviin käyttöihin tarkoitetut sähkölaitteet – Turvallisuus – Osa 2-15: Erityisvaatimukset nesteiden lämmittämiseen tarkoitetuille laitteille”.
            
         
               (3)
            
            
               Kyproksen virallisessa vastalauseessa todetaan, että standardi EN 60335-2-15:2002, sellaisena kuin se on viimeksi muutettuna asiakirjalla A11:2012, ei sisällä erityisiä säännöksiä kahvin valmistukseen tai yleiseen käyttöön tarkoitetuista laitteista, jotka on tarkoitettu tai joita kokemuksesta tiedetään käytettävän tietynlaisen kahvin valmistamiseen tai tiettyjen nesteiden (esim. maidon) lämmittämiseen. Tällainen sähkölaite koostuu avoimesta kannusta, jonka pohjassa on koteloitu lämmityselementti, sekä kahvasta. Lämmityselementti saa sähköiselle alustalle asetettaessa sähkövirran pyöreästä pistoliittimestä, joka on samanlainen kuin tavanomaisissa keittimissä. Ennen kiehumista kahvijauhe nousee ylöspäin, ja neste voi kiehua yli laitteeseen varastoituneen lämpöenergian vaikutuksesta, vaikka toiminta keskeytettäisiin ja laite nostettaisiin pois alustalta. Ylikiehuntamahdollisuus on sama lämmitettäessä maitoa. Tämä aiheuttaa vakavien palovammojen vaaran, kun kiehuva neste voi valua käyttäjien tai lähellä olevien lasten iholle, eikä standardi näin ollen anna olettamaa direktiivin 2006/95/EY vaatimusten noudattamisesta.
            
         
               (4)
            
            
               Komissio ja matalajännitedirektiiviä käsittelevän työryhmän edustajat ovat tutkineet standardin EN 60335-2-15:2002, sellaisena kuin se on viimeksi muutettuna asiakirjalla A11:2012, ja päätelmänä on, että standardi ei vastaa turvallisuustavoitteita, jotka on vahvistettu direktiivin 2006/95/EY liitteessä I olevan 1 kohdan d alakohdassa yhdessä 2 kohdan b alakohdan kanssa.
            
         
               (5)
            
            
               Ottaen huomioon tarve parantaa turvallisuusnäkökohtia ja kunnes kyseistä standardia tarkistetaan asianmukaisesti, standardin EN 60335-2-15:2002, sellaisena kuin se on viimeksi muutettuna asiakirjalla A11:2012, viitetietojen julkaisemiseen Euroopan unionin virallisessa lehdessä ja kansallisten menettelyjen mukaisesti olisi liitettävä asianmukainen varoitus.
            
         
               (6)
            
            
               Tässä päätöksessä säädetyt toimenpiteet ovat asetuksen (EU) N:o 1025/2012 22 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Standardin EN 60335-2-15:2002, sellaisena kuin se on viimeksi muutettuna asiakirjalla A11:2012, ”Kotitalouksiin ja vastaaviin käyttöihin tarkoitetut sähkölaitteet – Turvallisuus – Osa 2-15: Erityisvaatimukset veden lämmittämiseen tarkoitetuille laitteille”, viitetiedot julkaistaan Euroopan unionin virallisessa lehdessä ja kansallisten menettelyjen mukaisesti tämän päätöksen liitteessä vahvistetuin rajoituksin.
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 13 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 374, 27.12.2006, s. 10.
   
      (2)  EUVL L 316, 14.11.2012, s. 12.
   
      LIITE
      
         Yhdenmukaistetun eurooppalaisen standardin EN 60335-2-15:2002 nimen ja viitetietojen julkaiseminen direktiivin 2006/95/EY nojalla
      
      
                  ESO (1)
                  
               
               
                  Yhdenmukaistetun standardin viite ja nimi
                  (viiteasiakirja)
               
               
                  Korvattavan standardin viite
               
               
                  Päivä, jona korvattavan standardin noudattamisesta johtuva vaatimustenmukaisuusolettamus lakkaa
               
            
                  Huomautus 1
               
            
                  Cenelec
               
               
                  EN 60335-2-15:2002
                  Kotitalouksiin ja vastaaviin käyttöihin tarkoitetut sähkölaitteet – Turvallisuus – Osa 2-15: Erityisvaatimukset nesteiden lämmittämiseen tarkoitetuille laitteille
                  IEC 60335-2-15:2002
               
               
                  EN 60335-2-15:1996
                  + A1:1999
                  + A2:2000
               
               
                  Voimassaolo lakkaa
                  (1.7.2007)
               
            
                  Huomautus 2.1
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  Huomautus 3
               
               
                  Voimassaolo lakkaa
                  (1.9.2008)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  Huomautus 3
               
               
                  Voimassaolo lakkaa
                  (1.8.2013)
               
            
                  EN 60335-2-15:2002/A11:2012
               
               
                  Huomautus 3
               
               
                  (23.1.2015)
               
            
                  EN 60335-2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Rajoitus: Tämän julkaisun soveltaminen ei anna olettamusta direktiivin 2006/95/EY liitteessä I olevan 1 kohdan d alakohdassa ja 2 kohdan b alakohdassa esitettyjen turvallisuustavoitteiden täyttymisestä kuuman kahvin tai muun kuuman nesteen ylikiehumiseen liittyvien vaarojen osalta, kun kyseessä ovat laitteet, jotka on tarkoitettu tai joita kokemuksesta tiedetään käytettävän tietynlaisen kahvin valmistamiseen tai tiettyjen nesteiden (esim. maidon) lämmittämiseen, jolloin neste laajenee lämmittämisen yhteydessä.
               
            
            
         (1)  ESO: Eurooppalainen standardointiorganisaatio:
      Cenelec: Avenue Marnix 17, B-1000, Bryssel, p. (+ 32 2) 519 68 71; faksi (+ 32 2) 519 69 19 (http://www.cenelec.eu)
      Huomautus 1: Yleensä korvattavan standardin noudattamisesta johtuva vaatimustenmukaisuusolettamus lakkaa päivänä, jona eurooppalainen standardointiorganisaatio poistaa kyseisen standardin käytöstä. Tällaisten standardien käyttäjiä pyydetään kuitenkin kiinnittämään huomiota siihen, että joissakin poikkeustapauksissa asia voi olla toisin.
      Huomautus 2.1: Uuden (tai muutetun) standardin soveltamisala on sama kuin standardin, jonka se korvaa. Ilmoitetusta päivästä lähtien korvattu standardi ei enää anna olettamusta unionin asiaankuuluvan lainsäädännön olennaisten tai muiden vaatimusten noudattamisesta.
      Huomautus 3: Kun kyseessä ovat muutokset, viitattuna standardina on EN CCCCC:YYYY, sen mahdolliset aikaisemmat muutokset ja tämä uusi muutos. Korvattuna standardina pidetään standardia EN CCCCC:YYYY ja sen mahdollisia aikaisempia muutoksia mutta ei tätä uutta muutosta. Ilmoitetusta päivästä lähtien korvattu standardi ei enää anna olettamusta unionin asiaankuuluvan lainsäädännön olennaisten tai muiden vaatimusten noudattamisesta.